सादुलपुर. तीन सगे भाइयों सहित पांच जनों के खिलाफ एक कॉलेज छात्रा का अपहरण कर सामूहिक दुष्कर्म और देहशोषण करने और गाड़ी चालक, एक महिला सहित तीन जनों के खिलाफ इसमें सहयोग करने का मामला दर्ज हुआ।
वार्ड 30, सादुलपुर की 21 वर्षीय युवती ने रिपोर्ट दी कि वह छह जनवरी, 2016 को कॉलेज से घर आ रही थी। उसी दौरान एक गाड़ी में आए अनिल जाट, रमेश निवासी खरकड़ी, राजेंद्र धाणक निवासी खानक, तोषाम ने पिस्तौल दिखाकर उसे कार में बैठा लिया और तीनों ने सामूहिक रूप से दुष्कर्म किया। गाड़ी चालक मुकेश निवासी तोषाम ने सहयोग किया।
आरोपी उसे चंडीगढ़ ले गए धमकी देकर शादी के कागजातों पर हस्ताक्षर करवा लिए। वहां से उसे बेहोश कर अनिल के गांव खरकड़ी ले गए। खरकड़ी में अनिल सहित उसके भाई संदीप व सुनील उसका देहशोषण करने लगे। इस काम में अनिल के पिता रोशनलाल व माता खजानीदेवी भी सहयोग करते थे। दुष्कर्म और देहशोषण के चलते उसके एक पुत्री भी हो गई। 28 नवंबर, 2016 को भाग कर अपनी बुआ के यहां पहुंच गई। वहां से वह तीन दिसंबर, 2016 को अपने घर पहुंची।
hin_Deva hin_Deva hin_Deva